ՏԵՂԵԿԱՆՔ-ՀԻՄՆԱՎՈՐՈՒՄ

 « ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄ՝ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ 2019 ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ԾՐԱԳՐԱՅԻՆ ՀԱՅՏԵՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Սույն որոշման ընդունումը պայմանավորված է ներքոնշյալ հանգամաքներով.

**1.**Չնայած նոր վերակառուցված ոռոգման համակարգին՝ Մեղրի համայնքի շուրջ 100 հեկտար գյուղատնտեսական նշանակության հողատարածքներ լիարժեք չեն ոռոգվում ջրակուտակման ավազանների բացակայության պատճառով:

Մեղրի համայնքի Ագարակ, Վահրավար, Կարճևան, Լեհվազ, Նռնաձոր բնակավայրերում այգիների ոռոգումը լիարժեք իրականացնելու համար անհրաժեշտ է վերանորոգել Ագարակում առկա ջրավազանը, իսկ վերոնշյալ մյուս չորս բնակավայրերում կառուցել ջրակուտակման փոքր ավազաններ, որոնց գործարկման արդյունքում հնարավոր կլինի ջրառատ ամիսներին ջուր կուտակել, իսկ սակավաջուր ամիսներին՝ այն օգտագործել:

Ծրագրային հայտերով նախատեսված ջրավազանի բարեկարգման և նոր ջրավազանների կառուցման արդյունքում կավելանան լիարժեք ոռոգվող և մշակվող գյուղատնտեսական նշանակության հողերը, կիրականացվի ջրային ռեսուրսների արդյունավետ կառավարում, կաճեն գյուղմթերքի արտադրության ծավալները և դրանց վաճառքից ստացվող եկամուտները:

Ծրագրի իրագործման դեպքում Մեղրի համայնքի բյուջեում կառաջանա մուտքերի էական ավելացում սուբվենցիայի տեսքով: Ծրագրի արժեքը ըստ նախագծի կազմում է 95 363 900 ՀՀ դրամ: Ակնկալվում է ծրագրի ընդհանուր արժեքի 70%-ի տոկոսի չափով համաներդրում պետական բյուջեից:

**2.**Նախատեսվում է Մեղրի համայնքում հիմնել 2 կայանատեղի հարակից վաճառքի տաղավարներով/ագրոշուկաներ/ և սանհանգույցով, որոնցից մեկը համայնքի ամենաբանուկ մասում՝ մաքսակետի հարակից տարածքում, իսկ մյուսը Մեղրի քաղաքում՝ մաքսակետից 11 կմ հեռավորության վրա և Մ-2 միջպետական ճանապարհի հարևանությամբ: Կայանատեղիների հիմնումը միտում ունի լուծելու Մ-2 միջպետական ճանապարհի թողունակության բարձրացման, երթևեկելի հատվածների ծանրաբեռնվածության նվազեցման և կայանումների կանոնակարգման խնդիրները: Կայանատեղիների բացակայության պատճառով ավտոտրանսպորտային միջոցները կայանում են կատարում ճանապարհի երթևեկելի մասերում, հաճախ նաև՝ մայթերին, և առաջանում են խցանումներ: Մեղրիի մաքսակետով Հայասատանից Իրան և հակառակ ուղղությամբ սահամանահատում են իրականացնում օրական մոտ 120 ավտոտրանսպորտային միջոցներ: Վիզային ռեժիմի վերացման արդյունքում էականորեն ավելացել են ուղևորափոխադրումներն ու բեռնափոխադրումները: Հետևաբար քաղաքացիներին և տնտեսվարող սուբյեկտներին կայանումների կարգավորման ուղղությամբ ծառայությունների մատուցումը գնալով ավելի է կարևորվում:

Ծրագրով նախատեսվում է նաև կայանատեղիների հարևանությամբ վաճառքի տաղավարների տեղադրում՝ երթևեկողների և կայանողների համար ստեղծելով գնումներ կատարելու հնարավորություն: Կայնատեղիներին հարակից վաճառքի տաղավարների տեղադրումը կնպաստի Մեղրի համայնքում արտադրվող գյուղատնտեսական մթերքի իրացմանը: Այն նպատակ ունի խթանել փոքրածավալ արտադրող-ֆերմերներին իրացնելու իրենց արտադրանքը համայնքի ամենաբանուկ տարածքներում, շփվելու գնորդի հետ և բարձրացնել արտադրվող մթերքի և սպասարկման որակը:

Ծրագրի իրագործման դեպքում Մեղրի համայնքի բյուջեում կառաջանա մուտքերի էական ավելացում սուբվենցիայի տեսքով: Ծրագրի արժեքը ըստ նախնական գնահատման կազմում է 100 000 000 ՀՀ դրամ: Ակնկալվում է ծրագրի ընդհանուր արժեքի 60%-ի չափով համաներդրում պետական բյուջեից:

**3.**Շուրջ 4450 բնակիչ ունեցող և Մեղրի համայնքի կենտրոն հանդիսացող Մեղրի քաղաքում չկան բացօթյա հանգստի և ժամանցի կազմակերպման համար ահրաժեշտ զբոսայգիներ և խաղահրապարակներ: Ուստի համայնքի գրավչության բարձրացման , բնակիչների հարմարավետության ու կենսապայմանների բարելավման տեսանկյունից մեծ կարևորություն է ստանում Մեղրի քաղաքում զբոսայգու հիմնումը:

Ծրագրի իրագործման դեպքում Մեղրի համայնքի բյուջեում կառաջանա մուտքերի էական ավելացում սուբվենցիայի տեսքով: Ծրագրի արժեքը ըստ նախնական գնահատման կազմում է 45 000 000 ՀՀ դրամ: Ակնկալվում է ծրագրի ընդհանուր արժեքի 44,45%-ի չափով համաներդրում պետական բյուջեից:

**4.**Մեղրի քաղաքի մանկապարտեզը խոշորացված համայնքի ամենավատթար վիճակում գտնվող և ամենաշատ սաներ ունեցող մանկապարտեզն է /ներկա պահին 200 սան/: 95 տարի շարունակ շահագործվող շենքի հիմքերն օրեցօր թուլանում են, մանրահատակը ամբողջովին քայքայված է և քողարկված գորգերով: Մանկապարտեզի երկհարկանի շենքն անընդհատ խոնավության մեջ է. 1-ին հարկում ջրալցումներ են առաջանաում դրենաժային համակարգի խաթարված վիճակի պատճառով, իսկ 2-րդ հարկում ձյան հալոցքից և անձրևաջրերից՝ տանիքի կիսաքանդ վիճակի պատճառով: Խոնավության և ջրալցումների պատճառով լուրջ խոչընդոտներ և դժվարություններ են առաջանում մի կողմից՝ մանկապարտեզում ուսումնադաստիարակչական գործընթացի լիարժեք կազմակերպման, մյուս կողմից՝ հաճախող երեխաների և աշխատակիցների առողջության պահպանման համար: Անբարեկարգ պայմանների պատճառով մանկապարտեզի շենքում առկա 12 խմբասենյակներից միայն 8-ն է շահագործվում, և չկա կրտսեր խմբեր /2-3 տարեկան/ ունենալու հնարավորություն:

Ծրագրի իրագործման դեպքում Մեղրի համայնքի բյուջեում կառաջանա մուտքերի էական ավելացում սուբվենցիայի տեսքով: Ծրագրի արժեքը ըստ նախնական գնահատման կազմում է 312.988.800 ՀՀ դրամ: Ակնկալվում է ծրագրի ընդհանուր արժեքի 23,3%-ի չափով համաներդրում պետական բյուջեից:

**5.** 2005 թվականին ՀՀ առողջապահության նախարարության <<Առողջապահական ծրագրերի իրականացման գրասենյակ>> պետական հիմնարկի կողմից կատարված ներդրումային ծրագրի արդյունքում Մեղրիի տարածաշրջանի Շվանիձոր և Կարճևան գյուղերում շահագործման են հանձնվել ավելի քան բավարար պայմաններով բժշկական ամբուլատորիա` բուժքրոջ մեկ հաստիքով: 2016 թվականին <<Մեղրու տարածաշրջանային բժշկական կենտրոն>> ՓԲԸ-ի նորակառույց շենքի շահագործումից հետո Մեղրի համայնքի բնակչությանը մատուցվող բժշկական ծառայությունների կառուցվածքային և որակական փոփոխությունների պայմաններում նշված ամբուլատորիան կորցրել է իր նախնական նշանակությունը, որի հետևանքով նպատակային օգտագործվում են ամբուլատորիաների շենքային հնարավորությունների միայն 10 տոկոսը: Մյուս կողմից Շվանիձոր գյուղում չի մատուցվում նախադպրոցական կրթության ծառայություն և այնտեղ բնակվող նախադպրոցական տարիքի 25 երեխաներ զրկված են մանկապարտեզ հաճախելու հնարավորությունից, իսկ Կարճևանում առկա շենքը կառուցվել է դեռևս խորհրդային տարիներին և մինչ օրս չի վերանորոգվել, ամբողջությամբ գտնվում է հնամաշ և անբարեկարգ վիճակում, ինչի պատճատով լուրջ խոչընդոտներ և դժվարություններ են առաջանում մանկապարտեզում ուսումնադաստիարակչական գործընթացի լիարժեք կազմակերպման համար:

Ծրագրով առաջարկվում է վերանորոգել, վերահատակագծել և վերակառուցել Կարճևանի և Շվանիձորի բժշկական ամբուլատորիաները՝ հնարավորություններ ստեղծելով միևնույն շենքում ամբուլատորիայի և մանկապարտեզի միաժամանակյա գործարկման համար:

Ծրագրի իրագործման դեպքում Մեղրի համայնքի բյուջեում կառաջանա մուտքերի էական ավելացում սուբվենցիայի տեսքով: Ծրագրի արժեքը ըստ նախագծի կազմում է 71000000 ՀՀ դրամ: Ակնկալվում է ծրագրի ընդհանուր արժեքի 64,8%-ի չափով համաներդրում պետական բյուջեից: